a)	Tárgytalan.	
	b)	Az 1.10.3 szakasz előírásait nem kell alkalmazni, akármennyi is a szállított mennyiség.	
	Megjegyzés: A nukleáris anyagok elterjedésének megakadályozása szempontjából a nemzetközi szállításokra a Nukleáris anyagok fizikai védelméről szóló Egyezmény* vonatkozik, valamint a IAEA ajánlásai az INFCIRC/225(Rev.4) kiadványban.	
		
	1.11 fejezet	
		
	Belső veszélyelhárítási terv rendezőpályaudvarokra	
		
	A veszélyes áruk szállításához a rendezőpályaudvarokon belső veszélyelhárítási tervet kell készíteni.	
	A veszélyelhárítási terv célja, hogy a rendezőpályaudvarokon baleset vagy rendkívüli esemény alkalmával a résztvevők megfelelően működjenek együtt és a baleset vagy rendkívüli esemény emberekre vagy a környezetre gyakorolt hatása lehetőleg kis mértékű maradjon.	
	Ezen fejezet előírásai az UIC 201 Döntvény) (Veszélyes áru szállítás – Útmutató a rendezőpályaudvarokon belső veszélyelhárítási terve készítésére) alkalmazása esetén teljesítettnek tekinthetők.